
הנדון: חוות דעת מקצועית - ספק יחיד רכש ,תחזוקה ורישוי מוצרי סיטריקס
 

1. מצב קיים
מערך הגישה למערכות האפליקטיביות (Application Delivery) במשטרת ישראל מבוסס על תשתיות חברת Citrix. מערך זה הינו קריטי לעבודת המשטרה ועליו מבוססות כלל המערכות המבצעיות והמנהלתיות המשמשות את השוטרים בשטח ובמטה.
התשתית משמשת כממשק גישה מרחוק לעשרות מערכות ליבה, בהן משתמשים בו-זמנית עשרות אלפי שוטרים. בין היתר, המערכת מאפשרת גישה מאובטחת דרך מחשבים ניידים וטאבלטים, לרבות פרויקטים מבצעיים כגון דרך המלך/איילת השחר .מוצרי סיטריקס מותקנים על גבי מאות שרתים ועשרות רכיבים, ומהווים את שער הכניסה המרכזי לכ-150 מערכות הארגון.
התשתית כוללת פתרונות מורכבים של ניהול מרכזי, רכיבי ,VDI  הזדהות מאובטחת ואיזון עומסים (NetScaler)  בהם הושקעו אלפי שעות פיתוח והטמעה לאורך השנים.

2. מהות הבקשה
אישור דחוף לחידוש התקשרות לרכש חומרה תחזוקה ורישוי של מוצרי סיטריקס הקיימים. השירות כולל תחזוקת רישיונות, תמיכה טכנית, שדרוגי גרסאות, תיקון באגים ובדיקות תקינות (Health Check)  למערכות. אי-חידוש הרישוי במועד (עד מאי 2026) יביא להשבתה של היכולת לעבוד עם האפליקציות המשטרתיות, על כל המשתמע מכך מבחינה מבצעית.

3. הסבר טכני והנמקה לפטור ספק יחיד
בוצעו בדיקות לאיתור ספקים נוספים ומוצרים מתחרים באמצעות חיפוש באינטרנט ושיחות עם אינטגרטורים מובילים בשוק. להלן סיכום התכונות המרכזיות המובנות במוצרי סיטריקס, שהשילוב שלהן נדרש למשטרה, מול תוכנות מתחרות בשוק.
לאור אופי הפעילות של משטרת ישראל, חברת Citrix היא היחידה המספקת מענה לדרישות הבאות:

3.1. פעילות On-premise בלבד: השרתים והנתונים נמצאים פיזית בתוך הארגון (בחוות שרתים או בדאטה-סנטר פרטי משטרתי), ולא בענן ציבורי. המערכות המבצעיות של המשטרה הן קריטיות ומסווגות, ופועלות אך ורק בתצורת .On-premise על פי מדיניות המשטרה, מערכות אלו לא יועברו לענן.
אי-רלוונטיות של חלופות ענן (Azure/AVD) הפתרון המתחרה של Microsoft Azure Virtual Desktop הינו פתרון בענן  Cloud-nativeבלבד, המחייב עבודה על תשתית ענן .Azure מעבר לעובדה שהמערכות המשטרתיות חייבות להישאר באתר המשטרתי המקומי, פתרון Azure של מיקרוסופט אינו רלוונטי גם מהסיבה שחברת מיקרוסופט (Azure) לא זכתה במכרז הממשלתי לענן (מכרז 'נימבוס'), ולכן אינה מהווה חלופה מאושרת עבור תשתיות המשטרה.

3.2. עליונות טכנולוגית ואבטחה: פרוטוקול ה-HDX של סיטריקס הוא היחיד המספק חוויית שימוש חלקה בתנאי תקשורת מבצעיים (רוחב פס נמוך ושיהוי גבוה) .בנוסף, יכולות אבטחה כגון App  Protection  (מניעת הקלטת מסך ומקלדת) וWatermarking- חיוניות להגנה על מידע משטרתי רגיש.

3.3. עליונותה של סיטריקס בניהול סביבות מחשוב עתירות משאבים נשענת על עוגנים טכנולוגיים, המעניקים לה יתרון תפעולי מובהק שאין לו חלופה אינטגרטיבית או פשוטה אצל המתחרים:
3.3.1. Provisioning Services מאפשר "להזרים" מערכת הפעלה אחת דרך הרשת למאות שרתים בו-זמנית. אם יש באג, מעדכנים קובץ אחד (vDisk) ובלחיצת כפתור כל השרתים מתעדכנים.
3.3.2. Machine Creation Services מאפשר לשכפל שרתים במהירות שיא תוך ניצול יעיל של האחסון.
3.3.3. Citrix App Layering הפרדה לשכבות המערכת מרכיבה את השכבות בזמן אמת עבור המשתמש. לדוגמא, אם צריך לעדכן את ה- Chrome מעדכנים רק את שכבת ה-Chrome  פעם אחת, והיא מתעדכנת עבור כל אלפי המשתמשים בכל האימג'ים.
3.3.4. Application Virtualization הזרמת אפליקציות ובידוד: מאפשרת ניהול קונפליקטים. אם יש שתי אפליקציות שדורשות גרסאות שונות של Java או רכיבים שמתנגשים ביניהם, סיטריקס יודעת לבודד אותן כך שהן "לא יריבו" על אותו שרת. חשוב בעיקר כאשר מדובר באפליקציות "עתיקות" (Legacy)  או מורכבות.

4. לאור הצורך המבצעי הקריטי והמגבלות הטכנולוגיות חברת Citrix הינה היצרן היחיד המסוגל לספק את המענה הנדרש למשטרת ישראל.
בישראל, חברת אמ"ן מחשבים בע"מ היא המפיצה הבלעדית שבאמצעותה ניתן לרכוש את התחזוקה והרישוי.  ההתקשרות מבוצעת בהתאם להוראת תכ"ם 16.2.12 "הסכם תנאים ומחירים מוסכמים עם חברת אמ"ן מחשבים בע"מ לרכישת מוצרי"Citrix .
תקופת ההתקשרות המבוקשת הינה לשלוש שנים עם אפשרות להארכה של עד חמש שנים נוספות בהתאם להתניה בסעיף 2.5 בהוראת התכ"ם.

5. מבקשים לצאת בהליך של בל"מ (בקשה להצעת מחיר) בין המשווקים המורשים, תקופת ההתקשרות בהתאם לאמור במסמכי הפנייה.

